ଗର୍ଭାଶୟଗ୍ରୀବା ପ୍ରଦାହ

ଗର୍ଭାଶୟଗ୍ରୀବା ପ୍ରଦାହ ବା ସର୍ଭିସାଇଟିସ (ଇଂରାଜୀ ଭାଷାରେ  Cervicitis) କୁହାଯାଏ ଯେତେବେଳେ ଗର୍ଭାଶୟ ଗ୍ରୀବାରେ ପ୍ରଦାହ ହୁଏ । ଏହାର ଲକ୍ଷଣ ମଧ୍ୟରେ ଯୋନୀରୁ ନିଷ୍କାସନ, ଯୋନୀ ଦାଗ, ପରିସ୍ରା କରିବା ସହିତ ଜ୍ୱାଳା ଏବଂ ଯନ୍ତ୍ରଣାଦାୟକ ଯୌନକ୍ରିୟା  ହୋଇପାରେ; ଯଦିଓ କେତେକ ରୋଗୀଙ୍କର କୌଣସି ଲକ୍ଷଣ ଦେଖାଯାଏ ନାହିଁ । ରୋଗ ଜଟିଳ ହେଲେ ଏଣ୍ଡୋମେଟ୍ରାଇଟିସ୍ କିମ୍ବା ପେଲଭିକ୍ ଇନଫ୍ଲାମେଟୋରୀ ରୋଗ (PID) ହୋଇପାରେ ।

ହଠାତ୍ ଆରମ୍ଭ ହେବାର ଅନେକ ଘଟଣା ଯୌନ‌କ୍ରିୟା ସଂଚାରିତ ସଂକ୍ରମଣ (STI) ଯେପରିକି କ୍ଲାମିଡିଆ, ଗନେରିଆ, ଟ୍ରାଇକୋମୋନାସ, ହର୍ପିସ କିମ୍ବା ମାଇକୋପ୍ଲାଜମା ଜେନିଟାଲିଅମ  କାରଣରୁ ହୋଇଥାଏ । ଅଣ-ସଂକ୍ରାମକ କାରଣ ମଧ୍ୟରେ ଗର୍ଭନିରୋଧକ ଡାଏଫ୍ରାମ, ପେସାରି, କଣ୍ଡୋମ, ଲାଟେକ୍ସ ଆଲର୍ଜି, ଶୁକ୍ରାଣୁମାରୀ, ଡୁସିଂ ଏବଂ ବେହେଟ୍ ରୋଗ ଯୋଗୁ ହୋଇପାରେ । ଏହା ତୀବ୍ର କିମ୍ବା ସ୍ଥାୟୀ/କ୍ରନିକ୍ ହୋଇପାରେ । ଶୁଦ୍ଧ ଗର୍ଭାଶୟଗ୍ରୀବା ନିଷ୍କାସନ, ଲାଲ ରଙ୍ଗ କିମ୍ବା ସହଜ ରକ୍ତସ୍ରାବ ହେଉଥିଲେ ରୋଗ ନିର୍ଣ୍ଣୟ ସମର୍ଥିତ ହୁଏ । ଏହା ପରେ ଏସଟିଆଇ (STI) ପାଇଁ ପରୀକ୍ଷା କରାଯାଏ ।

ପ୍ରାରମ୍ଭିକ ଚିକିତ୍ସାରେ ଆଣ୍ଟିବାୟୋଟିକ ସେଫଟ୍ରିଆକ୍ସନ୍ ଏବଂ ଆଜିଥ୍ରୋମାଇସିନ୍ କିମ୍ବା ଡକ୍ସିସାଇକ୍ଲିନ୍ ଦିଆହୋଇଥାଏ । ଅଧିକ ବିପଦ ଥିବା ଲୋକଙ୍କଠାରେ ସାଧାରଣତଃ ତୁରନ୍ତ ଆଣ୍ଟିବାୟୋଟିକ୍ ଯୋଗାଇ ଦିଆଯାଉଥିବାବେଳେ, ପରୀକ୍ଷା ଫଳାଫଳ ମିଳିବା ପରେ କମ୍ ବିପଦ ଥିବା ବ୍ୟକ୍ତିଙ୍କଠାରେ ଔଷଧ ଯୋଗାଇ ଦିଆଯାଇପାରେ । ଆରୋଗ୍ୟ ହେବା ଜାଣିବା ପାଇଁ ଏକ ଉପଚାର ଯାଞ୍ଚ କରିବାକୁ ସାଧାରଣତଃ ପୁନରାବୃତ୍ତି ପରୀକ୍ଷା ଆବଶ୍ୟକ ନୁହେଁ; ଯଦିଓ ୩ରୁ ୧୨ ମାସ ମଧ୍ୟରେ ପୁନଃ  ସ୍କ୍ରିନିଂ କରିବାକୁ ସୁପାରିଶ କରାଯାଏ । ଶେଷ ଦୁଇ ମାସରୁ ଯୌନ ସମ୍ପର୍କ ଥିଲେ ଚିକିତ୍ସା ଆବଶ୍ୟକ ହୋଇପାରେ ।

ଏହି ରୋଗ ସାଧାରଣତଃ ଯୁବତୀମାନଙ୍କ ଜୀବନରେ ଅଧାରୁ ଅଧିକ ମହିଳାଙ୍କୁ ପ୍ରଭାବିତ କରିଥାଏ । ଏହା ସାଧାରଣତ ୧୫ରୁ ୨୪ ବର୍ଷ ବୟସର ମହିଳାମାନଙ୍କଠାରେ ହୋଇଥାଏ ଯେଉଁମାନେ ଯୌନ ସକ୍ରିୟ ଅଟନ୍ତି ।ଏହାର ଗୁରୁତ୍ୱ ୧୯୮୪ ମସିହାରୁ ଲିପିବଦ୍ଧ ହୋଇଛି ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki